open-index/open-wikipedia-markdown huggingface dataset:
Denoi, Campo, Arzúa

**Denoi** é un lugar da parroquia de Campo no concello coruñés de Arzúa na Comarca de Arzúa. Tiña 3 chabitantes no ano 2010 segundo datos do Instituto Nacional de Estadística, dos cales 0 eran homes e 3 eran mulleres.

## Lugares e parroquias
### Lugares de Campo
### Parroquias da Arzúa
Goimil

Como topónimo **Goimil** pode referirse a:

;En Galiza
***Goimil**, parroquia do concello de Vilarmaior;
***Goimil**, lugar da parroquia de Campo, no concello de Arzúa;
***Goimil**, lugar da parroquia de Agudelo, no concello de Barro;
***Goimil**, lugar da parroquia de Nogueira de Miño, no concello de Chantada;
***Goimil**, lugar da parroquia de San Román do Mao, no concello do Incio;
***Goimil**, lugar da parroquia de Sucastro, no concello de Monterroso;
***Goimil**, lugar da parroquia de Seteventos, no concello de Sarria;
***Goimil**, lugar da parroquia de Segán, no concello do Saviñao.

## Véxase tamén
### Outros artigos
Martin Chalfie

**Martin Chalfie**, nado o 15 de xaneiro de 1947 en Chicago, Illinois (USA), é un científico estadounidense galardoado, xunto co estadounidense Roger Y. Tsien e o xaponés Osamu Shimomura, co Premio Nobel de Química do ano 2008 polo descubrimento e desenvolvemento da proteína fluorescente verde (GFP).

## Estudos científicos 
Chalfie graduouse na Universidade Harvard e é profesor de bioloxía na Universidade de Columbia.
O laboratorio de Chalfie utiliza ao nematodo *Caenorhabditis elegans* (*C. elegans*) para investigar o desenvolvemento e funcionamento das neuronas. publicou máis de 200 artigos.

Mentres traballaba no *LMB* en 1984 publicou un influente artigo *«The Neural Circuit for Touch Sensitivity in* C. Elegans», xunto a John Sulston e Sydney Brenner.

Chalfie foi o primeiro que logrou introducir a GFP noutros organismos, nos cales a proteína tamén emitiu a fluorescencia.
## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Química 2008 
* Autobiografía na páxina do Instituto Nobel 2008 
* Perfil de Martin Chalfie en NNDB 
* El Nobel de Química premia el descubrimiento y desarrollo de la proteína verde fluorescente
Rita Hayworth

**Margarita Carmen Cansino**, máis coñecida como **Rita Hayworth**, nada en Nova York o 17 de outubro de 1918 e finada na mesma cidade o 14 de maio de 1987, foi unha actriz estadounidense. Trátase dunha das actrices de referencia da época dourada do cinema estadounidense.
Nottingham Forest F.C.

O **Nottingham Forest Football Club** é un club de fútbol inglés da cidade de Nottingham, en East Midlands. Foi fundado en 1865 e compite na Football League Championship.

## Historia 
Foi un dos membros fundadores da Football Alliance en 1889 e o seu primeiro grande éxito conseguiuno en 1898 ao gañar a FA Cup. Pasou gran parte do século XX na Second Division e o seu segundo gran trofeo veu en 1959 cando gañou unha nova FA Cup. O seu período de maior éxito veu da man de Brian Clough, que chegou ao club en 1975. Baixo a súa dirección o Nottingham Forest ascendeu á First Division, foi campión de Inglaterra, gañou dúas Copas de Europa consecutivas e catro League Cups. Participaron en 1992 na primeira tempada da Premier League e desde entón sufriu unha serie de descensos, chegando a caer en 2005 á League One. Tras tres tempadas no terceiro nivel do fútbol inglés conseguiu o ascenso ao Championship, onde milita na actualidade.

## Palmarés 
### Torneos nacionais 
* **First Division/Premier League (1)**: 1977–78
* Subcampión da First Division/Premier League (2): 1966–67, 1978–79
* **FA Cup (2)**: 1897–98, 1958–59
* Subcampión da FA Cup (1): 1990–91
* **League Cup (4)**: 1977–78, 1978–79, 1988–89, 1989–90
* Subcampión da League Cup (2): 1979–80, 1991–92
* **Second Division/First Division/Championship (3)**: 1906–07, 1921–22, 1997–98
* Subcampión da Second Division/First Division/Championship (2): 1956–57, 1993–94
* **Third Division/Second Division/League One (1)**: 1950–51
* Subcampión da Third Division/Second Division/League One (1): 2007–08
* **FA Community Shield (1)**: 1978
* Subcampión da FA Community Shield (1): 1959
* **Football Alliance (1)**: 1891–92
* **Full Members Cup (2)**: 1989, 1992

### Torneos internacionais 
* **Liga de Campións da UEFA (2)**: 1978–79, 1979–80
* **Supercopa de Europa (1)**: 1979
* Subcampión da Supercopa de Europa (1): 1980
* Subcampión da Copa Intercontinental (1): 1980

## Véxase tamén 
### Ligazóns externas 
* Sitio web oficial 
* Blog sobre o Nottingham Forest 
* LTLF Forest Forum
Malmö FF

O **Malmö Fotbollförening** é un equipo de fútbol sueco da cidade de Malmö. Foi fundado en 1910 e xoga na primeira categoría do país, a Allsvenskan.

O Malmö FF, xunto co IFK Göteborg e o AIK son normalmente considerados como os tres grandes clubs de fútbol suecos, sumando 42 títulos de campionato en total. O Mälmo FF gañou 15 títulos do campionato nacional, así como 14 títulos de copa. Ademais, é o único equipo sueco que xogou unha final na Liga de Campións.

## Historia 
miniatura|esquerda|Equipo do Malmö 1943–44.
O club fundouse o 24 de febreiro de 1910. En 1931 debutou na máxima categoría da liga sueca, a Allsvenskan. Con todo, en 1933 foi degradado pola Asociación Sueca de Fútbol, cando o rival do Malmö FF, o IFK Malmö, denunciou ao club por pagar aos seus xogadores, práctica por entón prohibida ao tratarse dunha competición non profesional. En 1936 regresou á Allsvenskan.

En 1944 logrou os seus primeiros títulos, ao conquistar o dobrete, liga e copa. O club encadeou unha década de éxitos, na que gañou cinco ligas e cinco copas.

O seu maior éxito europeo chegou na tempada 1978/79, cando conseguiu alcanzar, sorpresivamente, a final da Copa de Europa, onde caeu derrotado ante o Nottingham Forest F.C. cun resultado de 0-1, coa metade do equipo titular lesionado, marcando con Trevor Francis. Na seguinte tempada disputou a Copa Intercontinental de Fútbol, debido á renuncia do club inglés como campión de Europa, ante o Club Olimpia de Paraguai, adxudicándose dito certame o conxunto suramericano.

En 1999, tras 63 tempadas consecutivas na Allsvenskan, o Malmö FF baixou a segunda de división, sendo este o primeiro descenso da súa historia por motivos deportivos. Un ano despois, o club conseguiu recuperar a categoría.

Tras quince anos sen títulos, en 2004 proclamouse novamente campión de Allsvenskan, a 18ª liga da súa historia.

## Uniforme 
* **Uniforme titular**: Camiseta azul celeste, pantalón branco, medias brancas. 
* **Uniforme alternativo**: Camiseta a raias branquivermellas, pantalón negro, medias negras.

## Palmarés 
### Torneos nacionais 
* **Allsvenskan (23)**: 1943-44, 1948-49, 1949-50, 1950-51, 1952-53, 1965, 1967, 1970, 1971, 1974, 1975, 1977, 1985, 1986, 1987, 1988, 1989, 2004, 2010, 2014, 2016, 2017, 2020, 2021, 2023)
* **Allsvenskan** (play-off) **(2)**: 1986, 1988
* **Copa de Suecia (14)**: 1944, 1946, 1947, 1951, 1953, 1967, 1972-73, 1973-74, 1974-75, 1977-78, 1979-80, 1983-84, 1985-86, 1988-89
* Subcampión da Allsvenskan (14): 1945-1946, 1947-48, 1951-52, 1955-56, 1956-57, 1964, 1968, 1969, 1976, 1978, 1980, 1983, 1996, 2002
* Subcampión da Copa de Suecia (3): 1945, 1970-71, 1995-96

### Torneos internacionais 
* Subcampión da Liga de Campións da UEFA (1): 1978-79
* Subcampión da Copa Intercontinental (1): 1979

## Véxase tamén 
### Ligazóns externas 
* Sitio web oficial
Borussia Mönchengladbach

O **Borussia Mönchengladbach** é un equipo de fútbol alemán da cidade de Mönchengladbach, en Renania do Norte-Westfalia. Fundouse en 1900 e actualmente xoga na 1. Bundesliga.

## Historia 
O club nun inicio chamouse *Turnverein Germania 1889*. Posteriormente pasa a chamarse *VfTuR 1889 M.Gladbach*. Pero, por desgraza súa, o club participou na Bundesliga por vez primeira en 1965, aínda que en 1960 conquistara o seu primeiro título nacional: a Copa de Alemaña.

Os éxitos volveron en 1970, gañando a súa primeira liga. Desde ese ano ata 1979 consolidouse como un dos clubs máis exitosos da súa historia, tanto nacional como internacionalmente. Gañou cinco ligas, tres copas (unha destas últimas foi en 1995), máis a Copa da UEFA, trofeo que o gañou en 1975 e en 1979. Ademais, disputou a final da Copa de Europa en 1977, que acabou perdendo ante o Liverpool. Ao ano seguinte o Borussia Mönchengladbach representou á UEFA en calidade de subcampión da Copa de Europa na Copa Intercontinental debido a que o Liverpool non quixo disputala. Foi derrotado polo club arxentino Boca Juniors.

Logo de sumar actuacións máis ben modestas (terminando desde o 3° ata o 15°, nalgunhas tempadas) e de gañar o seu terceiro título copeiro, en 1999 descende á segunda división alemá. O ascenso non o conseguiría senón ata o final da tempada 2000/01, culminando segundo nesa categoría.

Na tempada 2006-2007 o club descendeu á segunda división. En 2007-2008 finalizou en primeiro lugar da táboa, por iso é polo que ascendeu de novo.

## Uniforme 
* **Uniforme titular**: Camiseta branca, pantalón verde, medias brancas. 
* **Uniforme alternativo**: Camiseta verde, pantalón verde, e medias verdes.
* **Terceiro uniforme**: Camiseta negra, pantalón negro, medias negras.

## Xogadores 
### Cadro actual 
* *Actualizado a 20 de xaneiro de 2022.*

## Palmarés 
### Torneos nacionais 
* **1. Bundesliga (5):** 1970, 1971, 1975, 1976, 1977.
* **2. Bundesliga (1):** 2008
* **Copa de Alemaña (DFB Pokal) (3):** 1960, 1973, 1995.
* **Supercopa de Alemaña (1):** 1976 (no oficial)

### Torneos internacionais 
* **Copa da UEFA (2):** 1975, 1979.
* Subcampión da Liga de Campións da UEFA (1): 1977.

### Torneos amigables 
* **Trofeo Ciudad de Zaragoza (1)**: 1973.
* **Trofeo Joan Gamper (1)**: 1972.

## Notas 
## Véxase tamén 
### Ligazóns externas 
* Sitio web oficial 
* Borussia-Park
Oliver Stone

**William Oliver Stone**, nado o 15 de setembro de 1946 en Nova York, é un director de cine e guionista estadounidense. Stone fíxose coñecido a finais dos anos 80 e principios dos 90 por dirixir unha serie de películas sobre a Guerra do Vietnam, na cal participou como soldado de infantaría. 

## Traxectoria 
O seu traballo céntrase frecuentemente en cuestións políticas e culturais contemporáneas, a miúdo dun xeito controvertido.

Os filmes de Stone adoitan a usar moitas cámaras e formatos distintos, incluíndo VHS, películas de 8&nbsp;mm e de 70&nbsp;mm. Ás veces usa varios formatos nunha única escena, como en *Asasinos natos* (1994) e *JFK* (filme de 1991 sobre John F. Kennedy).

### Premios 
Entre outros galardóns militares (véxase a infocaixa) recibiu o Purple Heart. En recoñecemento ao seu traballo como cineasta, Stone gañou diversos premios, entre eles tres Premios da Academia dos EUA: ao mellor guión adaptado por *Expreso de medianoite* (1978), e mellor director por *Platoon* (1986) e *Born on the Fourth of July* (1989).
Blue Cheer

**Blue Cheer** foi unha banda estadounidense de blues-rock psicodélico activa inicialmente entre finais dos anos 60 e principios dos 70, e que tivo reunións esporádicas ata o ano 2009. Baseada na cidade californiana de San Francisco, Blue Cheer fixo un blues-rock psicodélico, e tamén é considerada unha das bandas pioneiras do heavy metal (a súa versión de "Summertime Blues" ás veces é citada como a primeira no xénero), do punk rock, o stoner rock, o doom metal, o rock experimental e o grunge.

## Discografía 
### Álbums de estudio 
### Álbums ao vivo 
* *Blitzkrieg Over Nüremberg* (1989) Magnum Records
* ''Live & Unreleased, Vol. 1: '68/'74* (1996) Captain Trip Records
* *Live & Unreleased, Vol. 2: Live At San Jose Civic Centre, 1968 & More* (1998) Captain Trip Records
* *Hello Tokyo, Bye Bye Osaka - Live In Japan 1999* (1999) Captain Trip Records
* *Live In Japan* (2003) Track Records
* *Live Bootleg: London - Hamburg* (2005) Rockview Records
* *Rocks Europe'' (2009) Rainman Records

## Véxase tamén 
### Ligazóns externas 
* Páxina da banda
Fininho

**Vinícius Aparecido Pereira de Santana Campos**, nado en São Paulo o 3 de novembro de 1983, é un futbolista brasileiro. Xoga de defensa e o seu equipo actual é o FC Metalist Kharkiv da Primeira División de Ucraína.

## Palmarés 
;Figueirense
*Campeonato Catarinense: 2006

;Lokomotiv Moscova
*Copa de Rusia: 2006–07

## Véxase tamén 
### Ligazóns externas 
* Ficha en CeroaCero 
* Ficha en Sambafoot 
* Ficha do FC Lokomotiv de Moscova
...Baby One More Time

***...Baby One More Time*** é o primeiro álbum de estudio da cantante estadounidense de pop Britney Spears. Foi lanzado en Estados Unidos o 12 de xaneiro de 1999, e converteu á cantante nun fenómeno musical con tan só 17 anos.

## Listaxe de cancións 
# ...Baby One More Time
# (You Drive Me) Crazy
# Sometimes
# Soda Pop
# Born To Make You Happy
# From The Bottom Of My Broken Heart
# I Will Be There
# I Will Still Love You
# Thinkin' About You
# E-mail My Heart
# The Beat Goes On

Algunhas edicións do CD contan cos seguintes *bonus tracks*: 
# Deep In My Heart
# I'll Never Stop Loving You
# Autumn Goodbye
# ...Baby One More Time (Davidson Ospina Radio Mix)
# ...Baby One More Time (Boy Wonder Radio Mix)
Gran Premio de Malaisia de 2011

O **Gran Premio de Malaisia 2011** foi unha carreira de Fórmula Un celebrada o 10 de abril de 2011 no Circuíto Internacional de Sepang de Malaisia. Foi a segunda carreira da tempada de Fórmula Un 2011.

## Clasificación 
### Cualificación 
### Carreira 
**Nota** 
# Alonso foi penalizado con 20 segundos despois da carreira polo contacto ao intentar adiantar a Hamilton 
# Hamilton foi penalizado con 20 segundos despois da carreira por zigzaguear mentres Alonso intentaba adiantalo. 
# Os Hispania de Narain Karthikeyan e Vitantonio Liuzzi foron retirados polo equipo por "razóns de seguridade". Karthikeyan experimentou un alza anormal na temperatura da auga, mentres que o coche de Liuzzi tiña vibracións no alerón traseiro. Aínda que ningún fallo era terminal, o equipo elixiu retirar os dous coches para evitar riscos. 
# Vitali Petrov estrelouse co seu Lotus Renault na volta 53 da carreira, rompendo a columna de dirección. Con todo, baixo as regras da FIA, un coche que fixo o 90% da carreira clasifícase nos resultados da carreira.

## Posicións logo da carreira 
;Campionato de pilotos

;Campionato de construtores

* **Nota**: Só os cinco primeiros postos están incluídos en ambos os grupos de clasificación.

## Véxase tamén 
### Ligazóns externas
Partitocracia

A **partitocracia** ou **partidocracia** é o termo que define a burocracia dos partidos políticos. Designar o sistema de goberno no cal, aínda que teoricamente se vive en democracia, os actores principais e únicos do panorama político son os grandes partidos políticos. Estes a base dun sistema democrático de turnismo vanse pasando o goberno de forma consecutiva, coartando as posibilidades de que os cidadáns expresen a súa vontade real máis aló dos partidos xa existentes. Partindo da base de que os partidos son unha necesidade, os cidadáns vanse arredando deles e buscan outras canles para intervir, o que leva á creación dos chamados "grupos de presión". En moitas ocasións tamén vén asociado a sistemas bipartidistas.

.

## Véxase tamén 
### Ligazóns externas 
**Partidocracia*, de Rubén I. Zamora.
Venkatraman Ramakrishnan

**Venkatraman Ramakrishnan** (en támil வெங்கட்ராமன் ராமகிருஷ்ணன்), nado en 1952 en Chidambaram, Tamil Nadu (India), é un científico que foi galardoado co Premio Nobel de Química en 2009 xunto con Thomas A. Steitz e Ada Yonath polo estudo da estrutura e función do ribosoma.

## Véxase tamén 
### Ligazóns externas 
* Páxina do Instituto Nobel, Premio Nobel de Química 2009 
* Autobiografía na páxina do Instituto Nobel 2009 
* Perfil de Venkatraman Ramakrishnan en NNDB 
* Páxina oficial de Venkatraman Ramakrishnan
District 9

***District 9*** é un filme de ficción científica dirixido por Neill Blomkamp que se estreou en 2009. O filme orixinal foi rodado en lingua inglesa, lingua nyanja, lingua afrikaans, lingua zulú, lingua xhosa e lingua sesotho. Protagonizada por Sharlto Copley, Jason Cope, e Robert Hobbs, o filme está ambientado en Xohanesburgo no ano 2010, 28 anos despois da chegada dunha nave alieníxena á cidade surafricana. Tras máis de dúas décadas dende o primeiro contacto, os aliens conviven cos humanos, pero foron recluídos nunha especie de gueto, o Distrito 9.

## Sinopse 
Trala chegada dunha enorme nave espacial á cidade de Xohanesburgo (Suráfrica), os alieníxenas foron encerrados en campos de concentración en calidade de refuxiados. Uns vinte anos antes, cando entraron en contacto co noso planeta, os homes agardaban un ataque hostil, ou grandes avances tecnolóxicos. Pero o certo é que chegaron moribundos e sen un obxectivo definido.

## Personaxes 
* Sharlto Copley como Wikus van de Merwe
* Jason Cope como Christopher Johnson
* David James como Coronel Koobus Venter
* Eugene Khumbanyiwa como Obesandjo
* Louis Minnaar como Piet Smit
* Mandla Gaduka como Fundiswa Mhlanga
* Vanessa Haywood como Tania Smit van de Merwe
* Robert Hobbs como Ross Pienaar.
* Kenneth Nkosi como Thomas
* Nathalie Boltt como Sarah Livingstone
* Sylvaine Strike como Katrina McKenzie
* John Sumner como Les Feldman
* Nick Blake como Francois Moraneu
* Jed Brophy como James Hope
* Vittorio Leonardi como Michael Bloemstein
* Johan van Schoor como Nicolaas van de Merwe
* Marian Hooman como Sandra van de Merwe
* Stella Steenkamp como Phyllis Sinderson
* Tim Gordon como Clive Henderson
* Jonathan Taylor como o Doutor
* Nick Boraine como Tenente Weldon

## Galardóns e nomeamentos 
* 2009: 4 nomeamentos ó Oscar: Mellor filme, guión adaptado, montaxe, efectos visuais.
* 2009: Globo de Ouro: Nomeada ó Mellor guión.

## Notas 
## Véxase tamén 
### Ligazóns externas 
* Web oficial 
* Ficha na IMDb 
* All Rovi
Portfolio europeo das linguas

O **portfolio europeo das linguas** (tamén coñecido como **PEL** ou **ELP**) é un proxecto desenvolvido polo departamento de política lingüística do Consello de Europa dende 1997. É un instrumento para a aplicación do marco común europeo de referencia para as linguas, publicado en 2001.

O obxectivo é que cada persoa sexa consciente das linguas que coñece e que vai aprendendo. Consta dun pasaporte, un informe e unha biografía lingüística, na que se van anotando as capacidades lingüísticas, comunicativas e culturais nas diferentes linguas que practica.

Este portfolio está proposto para todos os países europeos. Hai un primeiro nivel (3-7 anos, que inclúe a educación infantil e o primeiro ciclo de primaria), un segundo (8-11 anos) e o estándar (para a educación secundaria e as persoas adultas).
 
## Véxase tamén
### Ligazóns externas
*Portfolio Europeo das Linguas , na web da Consellería de Educación.
*Portfolio, na web do Consello de Europa.
*ePortfolio
Doroña, A Castañeda, Arzúa

**Doroña** é un lugar da parroquia da Castañeda no concello coruñés de Arzúa na comarca de Arzúa. Tiña 24 chabitantes no ano 2010 segundo datos do Instituto Nacional de Estadística, dos cales 10 eran homes e 14 eran mulleres.

## Lugares e parroquias 
### Lugares da Castañeda 
### Parroquias de Arzúa
Dragon Hunter

***Dragon Hunter*** é un filme dirixido por Steve Shimek que se estreou en 2009.

## Sinopse 
Ó quedar orfo sendo aínda un bebé, logo que os seus pais fosen asasinados durante un feroz ataque de orcos, Kendrick de Elwood foi criado polo seu irmán máis vello, Darius. Aínda que só tiña nove anos, Darius adicou a súa vida ó coidado de Kendrick. Cando Darius se converteu nun gran guerreiro, coidou a Kendrick de tódolos perigos posibles. Agora, tras moitos anos de ausencia, un novo perigo xorde, máis mortal que a ameaza dos orcos ou outros homes, pois fálase dun dragón cuxos salvaxes ataques encollen o corazón de todos.

## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Pedrido

O topónimo **Pedrido** pode referirse a:

;En Galiza
***Pedrido**, lugar da parroquia de San Xusto de Cabarcos, no concello de Barreiros;
***Pedrido**, lugar da parroquia de Nogueira de Miño, no concello de Chantada;
***Pedrido**, lugar  da parroquia de Santiago de Mondoñedo, no concello de Mondoñedo;
***Pedrido**, lugar da parroquia de Villestro, no concello de Santiago de Compostela;
***Pedrido**, lugar da parroquia da Ría de Abres, no concello de Trabada;
***Pedrido**, lugar da parroquia de Santa Cruz do Valadouro, no concello do Valadouro;
***Pedrido**, lugar da parroquia de Oleiros, no concello de Vilalba;
***O Pedrido**, lugar da parroquia da Castañeda no concello de Arzúa;
***O Pedrido**, lugar da parroquia de Tabeaio no concello de Carral;
***O Pedrido**, lugar da parroquia de Visantoña no concello de Mesía;
***O Pedrido**, lugar da parroquia de Céltigos no concello de Ortigueira;
***O Pedrido**, lugar da parroquia de Morlán no concello de Trazo;
***O Pedrido**, lugar da parroquia de Burgás no concello de Xermade;
***A Pasaxe do Pedrido**, lugar da parroquia de Moruxo no concello de Bergondo.

## Véxase tamén
### Outros artigos 
***As Pedridas**, lugar da parroquia de Breamo no concello de Pontedeume;
***Pedride**, lugar da parroquia de Pantiñobre no concello de Arzúa;
***Ponte do Pedrido**, ponte en arco que cruza a ría de Betanzos, unindo os concellos de Bergondo e Paderne (ámbolos dous na provincia da Coruña).
Toande

O topónimo **Toande** pode referirse a:

;En Galiza
***Toande**, lugar da parroquia de Santa Mariña do Castro de Amarante, no concello de Antas de Ulla.
***Toande**, lugar da parroquia de Campo, no concello de Arzúa.
Vitali Petrov

**Vitali Petrov Aleksandrovich** (en ) (Vyborg 8 de setembro de 1984) é un piloto de carreiras de Rusia. É coñecido en Rusia como o "Foguete de Vyborg".

## Carreira 
En 2006 comezou a disputar as GP2 Series no equipo de David Price Racing. Ao ano seguinte cambiou a Campos Racing.

### Fórmula 1 
En 2010 foi presentado por Renault F1 Team como o segundo piloto, xunto a Robert Kubica, converteuse no primeiro piloto ruso na categoría.

Durante o Gran Premio de Malaisia o piloto chamou a atención pola disputa co campión mundial Lewis Hamilton, que chegou a pasalo, pero o ruso retomou a posición na curva seguinte nun bo adiantamento. Con todo, tivo que abandonar a carreira debido a problemas no cambio.

O piloto ruso anotou os primeiros puntos da súa carreira no Gran Premio da China, cando chegou en sétimo lugar. No Gran Premio de Turquía, Pretrov acadou por primeira vez a volta rápida dunha carreira.

Na carreira de apertura do ano 2011, o piloto ruso subiuse ao podio por primeira vez, acadando o terceiro lugar no Gran Premio de Australia.

#### Caterham (2012 -) 
##### 2012 
[miniatura| right | Petrov fixo a súa primeira saída con [Caterham F1|Caterham no Gran Premio de Australia de 2012]] 
O 17 de febreiro anunciouse que Petrov pilotará para Caterham F1 Team en , en substitución do italiano Jarno Trulli e como compañeiro de Heikki Kovalainen.

## Andaina 
### Traxectoria profesional 
* Tempada en curso.

## Resultados completos na Fórmula 1 
* As carreiras en letra grosa indican pole position; as carreiras en *cursiva*, volta rápida.

 O piloto non acabou o Gran Premio, pero se clasificou ao completar o 90% da distancia total.
 Tempada en curso

## Notas 
## Ligazóns externas 
* Páxina oficial (en ruso e inglés)
A Casanova, Dodro, Arzúa

**A Casanova** é un lugar da parroquia de Dodro no concello coruñés de Arzúa na comarca de Arzúa. Non tiña habitantes no ano 2010 segundo datos do Instituto Nacional de Estadística.

## Toponimia 
Segundo Nicandro Ares *Casanova* coincide co latín: *casa nova*.

## Lugares e parroquias 
### Lugares de Dodro 
### Parroquias de Arzúa 
## Notas
Richard Heck

**Richard Fred Heck**, nado en Springfield (Massachusetts) o 15 de agosto de 1931, é un químico estadounidense recoñecido polo descubrimento e o desenvolvemento da reacción de Heck, que utiliza paladio para catalizar reaccións químicas orgánicas con haluros de arilo con alquenos.

## Premios 
Heck foi premiado co Premio Nobel de Química o 6 de outubro de 2010, xunto cos químicos xaponeses Ei-ichi Negishi e Akira Suzuki, polo seu traballo no axuste de reaccións catalizadas por paladio en síntese orgánica.

## Notas 
## Véxase tamén 
* Premio Nobel de Química
### Ligazóns externas 
* Páxina do Instituto Nobel, Premio Nobel de Química 2010 
* Biografía na páxina do Instituto Nobel 2010 
* Perfil de Richard Heck en NNDB
Ei-ichi Negishi

, nado o 14 de xullo de 1935 en Changchun, é un químico xaponés que realizou a maior parte da súa carreira na Universidade Purdue, Estados Unidos. Coñécello polo descubrimento do axuste de Negishi. Foi galardoado en 2010 co Premio Nobel de Química «por desenvolver reaccións químicas con catalizadores de paladio para crear compostos químicos sofisticados» xunto con Richard Heck e Akira Suzuki.

## Traxectoria 
Negishi naceu en Changchun, baixo control xaponés, capital do imperio de Manchukuo, agora a capital da provincia de Jilin na República Popular da China. Graduouse na Universidade de Tokyo en 1958, e realizou un internado na empresa química e farmacéutica Teijin. Foise a estudar aos Estados Unidos e obtivo o seu doutoramento da Universidade de Pensilvania en 1963 baixo a supervisión do profesor Allan R. Day. En 1966 converteuse nun investigador postdoctoral na Universidade Purdue, e converteuse en profesor asistente en 1968, traballando co galardoado premio Nobel Herbert C. Brown. En 1979 foi nomeado profesor na Universidade de Syracuse. Nese mesmo ano, regresou á Universidade Purdue.

No ano 2000 foi galardoado co premio da Royal Society of Chemistry Sir Edward Frankland Lectureship''.

## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Química 2010 
* Biografía na páxina do Instituto Nobel 2010 
* Perfil de Ei-ichi Negishi en NNDB
Casal de Arriba, Dombodán, Arzúa

**Casal de Arriba** é un lugar da parroquia de Dombodán no concello coruñés de Arzúa, na comarca de Arzúa. Segundo o Instituto Nacional de Estadística en 2010 tiña 21 habitantes (11 homes e 10 mulleres).

## Lugares e parroquias 
### Lugares de Dombodán 
### Parroquias de Arzúa
La Provincia (Pontevedra)

***La Provincia*** foi un periódico editado en Pontevedra entre 1917 e 1922.

## Historia e características 
Subtitulado *Semanario popular independente*, apareceu o 4 de febreiro de 1917. Entre abril e xullo de 1917 saíu dúas veces á semana. Fundado e dirixido por Luciano del Río Fernández, o xefe de redacción era Valentín Paz-Andrade e os redactores Rogelio Juanes Valdés, Xerardo Álvarez Gallego e Francisco Amil. Informaba sobre literatura, arte, turismo, agricultura, industria, comercio e socioloxía. Incluía unha "Páxina enxebre", sección na que se publicaban textos literarios galegos. Cesou a súa publicación en 1922.

## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia de Pontevedra
Remesil

O topónimo **Remesil** pode referirse a:

;En Galiza
***Remesil**, lugar da parroquia de Dombodán, no concello de Arzúa;
***Remesil**, lugar da parroquia de Vilafiz, no concello de Friol;
***Remesil**, lugar da parroquia de Cabral, no concello de Vigo.

## Véxase tamén
### Outros artigos
La Raza

***La Raza*** é o título de varias publicacións:

## En Galicia
****La Raza***, periódico editado na Habana en 1913.
****La Raza***, periódico editado en Pontevedra entre 1917 e 1920.
****La Raza***, revista editada en Santiago de Compostela en 1918.
****La Raza***, periódico editado en Ourense en 1918.

## Nos Estados Unidos
****La Raza***, periódico editado en Chicago dende 1970.
La Opinión (Pontevedra)

***La Opinión*** foi un xornal editado en Pontevedra entre 1884 e 1899.

## Historia e características 
Subtitulado *Periódico de intereses generales, noticias y anuncios*, apareceu o 15 de xullo de 1884. Fundado por José Millán e dirixido por Valentín Peña, entre os seus colaboradores estaban Rogelio Lois Estévez e Xoán Cuveiro Piñol, que publicou o folletín *Pedro Madruga (drama histórico nun auto e tres coadros)*. A partir de 1896 comezou unha segunda época e cambiou o seu subtítulo por *Diario de Pontevedra*. A partir de marzo de 1898 editou o suplemento *El Obrero: Órgano de la Asociación protectora del obrero*, que aparecía os luns. Cesou a súa publicación en decembro de 1899.

## Notas 
## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia de Pontevedra
La Raza (Pontevedra)

***La Raza*** foi un periódico editado en Pontevedra entre 1917 e 1920.

## Historia e características 
Subtitulado *Semanario*, apareceu o 9 de decembro de 1917. Dende o número 53, de decembro de 1918, engadiu no subtítulo os lemas *Sinceridad* e *Juventud*. Inicialmente saía os domingos pero no último ano pasou a publicarse os días 1, 10 e 20 de cada mes. Propiedade de Modesto Bará Álvarez, estaba dirixido por Ramón Salgado Pérez. Tiña un contido agrario e anticaciquil, destacando os seus ataques á política de Raimundo Riestra Calderón, e apenas lle dedicou espazo á creación literaria (publicou algúns poemas de Xoán Vidal Martínez e Antonio Estévez Cao). O último exemplar que se conserva é do 15 de xuño de 1920.

## Véxase tamén 
### Bibliografía 
* 

* 
### Outros artigos 
* Lista de publicacións impresas da provincia de Pontevedra
1991: The Year Punk Broke

***1991: The Year Punk Broke*** é un documental do ano 1992 dirixido por Dave Markey que amosa a unha serie de bandas estadounidenses de xira por Europa no ano 1991. O documental céntrase no grupo de rock alternativo Sonic Youth, pero tamén lle presta atención a Nirvana, Dinosaur Jr., Babes in Toyland, Gumball e Ramones. Tamén aparecen no filme Mark Arm, Dan Peters e Matt Lukin de Mudhoney, Courtney Love e Joe Cole, *roadie* de Black Flag e Rollins Band, que foi asasinado nun roubo tres meses despois de que a xira rematase. O ducumental está adicado a el.

Nunha proxección do filme no festival All Tomorrow's Parties en Monticello, Nova York, Markey dixo que o título inicial do traballo ía ser "Tooth or Hair", un xogo de palabras co documental de Madonna *Truth or Dare*.

En setembro do ano 2011 o documental foi re-editado en DVD. As súas imaxes foron restauradas co son sincronizado novamente en estéreo PCM sen comprimir, baixo a supervisión de Sonic Youth. Esta inclúe tamén ao redor de 50 minutos extra de imaxes con varias actuacións ao vivo, unha rolda de prensa onde parte dos protagonistas da cinta falan da súa elaboración 12 anos despois do lanzamento orixinal, unha edición alternativa do tema "Teenage Riot" e o trailer do documental.

## Listaxe de temas 
### Edición orixinal 
# "Schizophrenia" - Sonic Youth
# "Negative Creep" - Nirvana
# "Brother James" - Sonic Youth
# "School" - Nirvana
# "Teenage Riot" - Sonic Youth
# "Freak Scene" - Dinosaur Jr.
# "Dustcake Boy" -  Babes in Toyland
# "Dirty Boots" - Sonic Youth
# "Endless, Nameless" - Nirvana
# "I Love Her All the Time" - Sonic Youth
# "Pre" - Gumball
# "The Wagon" - Dinosaur Jr.
# "Mote" - Sonic Youth
# "Smells Like Teen Spirit" - 
# "Commando" - Ramones
# "Kool Thing" - Sonic Youth
# "Polly" - Nirvana
# "Expressway to Yr Skull" - Sonic Youth

### *(This Is Know As) The Blues Scale* 
Baixo este título a edición en DVD amósanos 40 minutos de material extra no que poden escotarse os seguintes temas:

* "Inhuman" - Sonic Youth
* "White Kross" - Sonic Youth
* "Orange Rolls, Angels Spit" - Sonic Youth
* "In Bloom" - Nirvana
* "Eric's Trip" - Sonic Youth
* "Chapel Hill" - Sonic Youth

Ademais do anterior, o DVD conten ao redor de 6 minutos de metraxe en bruto, acompañadas polos temas de Sonic Youth "Mote" e "Flower".

## Datas da xira
O filme ten lugar ao longo da xira europea de 1991 de Sonic Youth e Nirvana. As datas da xira, que aparecen ao principio do documental, son as seguintes:

## Véxase tamén 
### Ligazóns externas 
* Páxina oficial
Cristal (revista)

***Cristal*** foi unha revista literaria editada en Pontevedra entre 1932 e 1933.

## Historia e características 
Apareceu o 25 de xullo de 1932, fundada e dirixida por Xoán Vidal Martínez, ao que logo se uniron Antonio Díaz Herrera e Xosé María Álvarez Blázquez. A súa periodicidade foi mensual durante os oito primeiros, para se pasar a bimensual nas dúas derradeiras entregas. Foi unha publicación bilingüe -con predominio do castelán- que contou cunha importante presenza de escritores non galegos, entre eles Ramón Pérez Cienfuegos. Entre os galegos destacan Xerardo Álvarez Limeses, Castelao, Ramón Otero Pedrayo, Fermín Bouza-Brey, Álvaro de las Casas, Aquilino Iglesia Alvariño e os xa daquela falecidos Luís Amado Carballo e Manuel Antonio. Chegou a publicar un total de dez números.

En 1998 fíxose unha edición facsímile a cargo do Centro Ramón Piñeiro para a Investigación en Humanidades.

## Véxase tamén 
### Bibliografía 
* 
* 
* Luís Alonso Girgado (dir.); Xoán Carlos Domínguez, Begoña Eguizábal, Amelia Rodrigues (colaborador) (1998). *Cristal (Edición facsímile, Pontevedra 1932-1933)* CIRP. ISBN 84-453-2129-3.
### Outros artigos 
* Lista de publicacións impresas da provincia de Pontevedra
De Magnete

***De magnete, magneticisque corporibus, et de magno magnete tellure*** (Sobre os imáns, os corpos magnéticos e o gran imán terrestre), máis coñecido como ***De magnete***, é un traballo científico realizado en 1600 polo médico, físico e científico inglés William Gilbert.

Neste traballo Gilbert describe varias das súas experiencias co seu modelo da Terra denominado *terrella*. A partir dos experimentos chegou á conclusión de que a Terra era magnética e que este era o motivo polo cal os compáses apuntaban ao norte (naquel momento pensábase que a Estrela Polar ou unha grande illa magnética situada no polo norte atraía a agulla do compás). En *De magnete* tamén publicou os seus estudos sobre a electricidade estática producida polo ámbar. O ámbar en grego denomínase *elektron* e *electrum* en latín, por iso Gilbert referiuse ao fenómeno co adxectivo *electricus* e o nome *electricitas*, que darían paso aos termos modernos eléctrico e electricidade.

*De magnete* tivo grande influencia, non tan só polo interese inherente ao tema que trataba, senón polo rigor co que Gilbert describiu os seus experimentos e as súas obxeccións ás antigas teorías sobre o magnetismo. Gilbert recoñeceu o legado científico dos traballos de Pierre de Maricourt e incorporou os experimentos deste científico francés do século XIII ao seu tratado. A pesar de que o seu pensamento foi fortemente influenciado polo misticismo da súa época, Gilbert foi un dos pioneiros da física experimental, atendendo que realizar estudos e experimentos que puidesen atentar contra a doutrina da Igrexa Católica era perigoso e arriscado (o mesmo ano que se publicou *De magnete*, Giordano Bruno foi queimado no Campo de' Fiori de Roma pola Inquisición).

### *De magnete*: volumes 
*De magnete* está formado por seis volumes.

# Procura histórica do magnetismo e teoría do magnetismo da Terra.
# Distinción entre electricidade e magnetismo. Argumento contra o movemento perpetuo.
# Experimentos coa "terrella".
# Declinación magnética (variación do norte magnético coa posición).
# Inclinación magnética e deseño dun clinómetro (inclinómetro) magnético.
# Teoría magnética do movemento estelar e terrestre. Precesión do equinoccio.

### Edicións 
* *De Magnete*, Peter Short, Londres, 1600 (orixinal en latín)
* *De magnete*, Stettin (Prusia na época) actualmente Szczecin (Polonia), 1628 e 1633
* *De magnete*, Facsímile da versión orixinal de 1600, Berlín 1892
* *De magnete*, Tradución inglesa de Paul Fleury Mottelay, 1893
* *De magnete*, Tradución inglesa de Silvanus P Thompson, Chiswick Press, 1900
* *De magnete*, Facsímile da tradución de Thompson, Basic Books, Nova York, 1958
* *De magnete*, Facsímile da tradución de Mottelay, Dover Books, 1991, ISBN 0-486-26761-X

## Notas 
* Revista de Stuart Malin e David Barraclough
* *Cambridge Scientific Minds*, capítulo sobre Gilbert (PDF) - Obra impresa dispoñible: ISBN 0-521-78100-0 (tapa dura), ISBN 0-521-78612-6 (rústica)
* On the Magnet by William Gilbert
* Sobre "De magnete" e William Gilbert, en Revista Ñ, Diario Clarín

## Véxase tamén 
### Outros artigos 
* Electricidade
* Historia da electricidade
Ramón Salgado Toimil

**Ramón Salgado Toimil**, nado en Lugo o 11 de novembro de 1883 e finado en Foz o 1 de xullo de 1942, foi un mestre e pedagogo galego.

## Traxectoria 
Seguiu a carreira eclesiástica no Seminario de Lugo e, en 1916, aprobou as oposicións ao maxisterio, e exerceu como mestre. Coñecedor das correntes pedagóxicas europeas renovadoras, destacou pola súa participación nas organizacións corporativas e de defensa profesional do maxisterio. Na súa faceta de relator destacou pola súa presenza na inauguración de numerosas escolas na Mariña sufragadas por emigrantes galegos. Foi redactor-xefe de *La Voz de la Verdad* e colaborador habitual de *El Progreso*, *Boletín de la Real Academia Gallega*, *La Voz de Galicia*, *Vida Escolar* e *Almanaque Gallego* de Buenos Aires. En canto ao seu labor societario, foi vogal dos docentes galegos ante a Asociación Nacional de Mestres en 1931 e traballou a favor da creación da Federación de las Asociaciones de Maestros Gallegos, que se constituíu o 7 de abril de 1935.

## Obras 
### Pedagoxía 
Varias destas obras foron inicialmente comunicacións e traballos presentados nos congresos pedagóxicos de Lugo (1923) e A Coruña (1926).
* *Concepción Arenal en el aspecto pedagógico*, 1925.
* *Qué medios pueden ponerse en práctica para elevar la cultura general y profesional de los maestros actuales*, 1925.
* *Puntos cardinales del pensamiento pedagógico contemporáneo, Sociología infantil. Escuela única. Pacifismo*, 1927.
* *Colaboraciones sociales que la escuela precise*, 1928.

### Ensaio 
* *Capricho literario-apologético*, 1910
* *Por Galicia y por el arte*, 1920.
* *Odoario o Lugo en el siglo VIII*, 1923.
* *Santuarios Gallegos: El Corpiño*, 1929.

## Véxase tamén 
### Ligazóns externas 
* Ficha en galegos.info
Alternative Tentacles

**Alternative Tentacles** é un selo discográfico independente dos Estados Unidos localizado en San Francisco, California, e fundado en xuño de 1979. Orixinalmente creouse para editar o sinxelo dos Dead Kennedys "California Über Alles", pero despois de ver o potencial dun selo independente comezaron a lanzar traballos doutras bandas. O selo findárono o guitarrista de Dead Kennedys East Bay Ray e o seu vocalista Jello Biafra, pero na actualidade é administrado por Biafra, ao converterse no seu único dono a mediados dos 80.

A discográfica lanzou a algunhas das primeiras bandas da escena punk/hardcore/alternativa, incluíndo a grupos como 7 Seconds, Dicks, Butthole Surfers, Black Flag, The Melvins ou Brujeria, editando tamén ocasionalmente álbums de *spoken word* do propio Jello Biafra. Algúns dos artistas máis coñecidos que pasaron por Alternative Tentacles son Dead Kennedys, NoMeansNo, D.O.A. e Alice Donut.

No ano 1985, a discográfica estivo a piques de pechar por problemas xudiciais co PMRC (Parents Music Resource Center), un comité creado coa misión de educar aos pais sobre "modas alarmantes" na música popular. No ano 2000, os ex-membros de Dead Kennedys comezaron un proceso contra Jello Biafra alegando que o músico non pagaba os *royalties* dos álbums da banda. Cando rematou o proceso, os membros conseguiron a licenza para usar o nome Dead Kennedys e puideron re-editar os discos co selo Manifesto Records.

## Artistas
### Actuais
* Akimbo
* Alice Donut
* Ani Kyd
* Black Kali Ma
* BlöödHag
* Blowfly
* Burning Image
* Citizen Fish
* Creeps On Candy
* Cross Stitched Eyes
* Dash Rip Rock
* Drunk Injuns
* The Evaporators
* eX-Girl
* Facepuller
* False Prophets
* The Flaming Stars
* Fleshies
* The Green Goblyn Project
* Jello Biafra
* Jello Biafra and the Guantanamo School of Medicine
* Knights of the New Crusade
* Leftöver Crack
* Los Olvidados
* Ludicra
* Mumia Abu-Jamal
* Munly (and the Lee Lewis Harlots)
* Nardwuar the Human Serviette
* Noam Chomsky
* Pansy Division
* Part Time Christians
* Pilot Scott Tracy
* Report Suspicious Activity
* Skarp
* Slim Cessna's Auto Club
* Subhumans
* Triclops!
* Turn Me on Dead Man
* Victims Family
* Ward Churchill
* Witch Hunt
* Zolar X

### Antigos
* Amebix
* Brujeria
* Brutal Juice
* Butthole Surfers
* The Causey Way
* Comets on Fire
* Crucifucks
* Dead Kennedys
* Dicks
* D.O.A.
* Eat
* F-Minus
* The Fartz
* Free Beer
* God Bullies
* Grotus
* Howard Zinn
* Half Japanese
* The Hanson Brothers
* Hissanol
* Lard
* Life After Life
* Logical Nonsense
* Melvins
* M.I.A.
* Nausea
* Neurosis
* NoMeansNo
* No WTO Combo
* Pachinko
* The Phantom Limbs
* The Skatenigs
* SNFU
* Star Fucking Hipsters
* Thrall
* Toxic Reasons
* Tragic Mulatto
* Tribe 8
* Wesley Willis
* The Yuppie Pricks
* Zeni Geva

## Véxase tamén 
### Ligazóns externas 
* Páxina do selo
Ramón Salgado

Co nome de **Ramón Salgado** podemos referirnos a:

***Ramón Salgado Toimil**, mestre e pedagogo galego (1883-1942).
***Ramón Salgado Pérez**, xornalista e político galego (1894-1972).
***Ramón Salgado Cardeiro**, xornalista galego (m. 1949).
Allariz (homónimos)

O topónimo **Allariz** pode referirse a:

;En Galiza
***Comarca de Allariz - Maceda**, comarca da provincia de Ourense;
****Allariz** concello de dita comarca;
*****Santiago de Allariz**, parroquia de dito concello;
******Allariz**, lugar de dita parroquia;
*****Santo Estevo de Allariz**, parroquia de dito concello;
****Paderne de Allariz** concello de dita comarca;
*****Paderne de Allariz**, lugar da parroquia de Paderne, no dito concello;
***Allariz** lugar da parroquia de San Román, no concello de Lugo;
***Allariz** lugar da parroquia de San Tomé de Piñeiro, no concello de Marín.

;Fóra de Galiza

;En Portugal
***Santiago da Ribeira de Alhariz**, freguesía do concello de Valpaços.

## Véxase tamén
### Outros artigos
David Lougedo

**David Lougedo**, nado na Coruña o 7 de setembro de 1985, é un skater galego de nivel internacional.

## Traxectoria
Comeza a patinar a finais de 2000 co seu irmán máis vello. Dende entón ten competido en diversas probas de Galicia e España, e participado en eventos internacionais, como por exemplo xiras por Italia ou a Arxentina. Pertence ao equipo titular de (Other) SB, Adidas Skateboarding, TangramWheelCo. Arrow, Suichi e é profesional da marca Feel Skateboarding con seu propio modelo de táboa.

## Notas
NoLesVotes

**NoLesVotes**, tamén coñecido polo cancelo **#nolesvotes**, é un movemento de activismo en rede de carácter cívico que se move nun ámbito estatal español e que comezou co afán de castigar nas urnas os partidos políticos Partido Popular, Partido Socialista Obrero Español e Convergència i Unió pola súa aceptación da Lei Sinde a pesar do rexeitamento dun importante sector da poboación. Con todo, o movemento inicial evolucionou tanto no tocante aos seus obxectivos como nas súas motivacións, que se espallaron a outros campos como a loita contra a corrupción ou a partitocracia.

## Notas 
## Véxase tamén 
### Ligazóns externas 
* Sitio oficial 
* Portal wiki sobre o movemento cidadán
Paul J. Hopper

**Paul J. Hopper**, nado o 23 de outubro de 1939, é un lingüista británico que traballa sobre diversos aspectos da indoeuropeística e da relación entre a gramática e o discurso.

## Traxectoria 
En 1973, propuxo a teoría glotálica que busca a reconstrución do sistema consonántico protoindoeuropeo, en paralelo co lingüista xeorxiano Tamaz Gamkrelidze e o ruso Vyacheslav V. Ivanov. Posteriormente tamén se fixo coñecido pola súa teoría da gramática emerxente (Hopper 1987), polas súas contribucións á teoría da gramaticalización e outras obras que tratan da relación entre gramática e uso.

Traballa na Carnegie Mellon University en Pittsburgh, Estados Unidos.

## Véxase tamén 
### Bibliografía 
* 
*  (Dispoñíbel en archive.org - https://web.archive.org/web/20050407212050/http://home.eserver.org/hopper/emergence.html).
* 

### Outros artigos 
* Teoría glotálica

### Ligazóns externas 
*
Borja Prieto

**Borja Prieto Valera**, nado nas Pontes o 10 de outubro de 1982, é un piragüista galego.

## Traxectoria 
Comezou a practicar o piragüismo no club local, o Xuvenil Endesa, onde conseguiu diversos éxitos de categorías xuvenís tanto a nivel galego como español. A súa primeira competición internacional tivo lugar no ano 2000, onde debuta no campionato de Europa júnior. Prieto proclamouse campión de Europa sub23 en 2004 en K2 (canda Saúl Craviotto), e posteriormente representou a España en varios campionatos europeos e mundiais e nos Xogos do Mediterráneo de Almería e de Pescara.

En 2009 comeza a adestrar o K4 1000m, co obxectivo de cualificar o equipo español para os Xogos de Londres. En 2010 abandona o club pontés e ficha polo Piraguamadrid da capital española.

## Palmarés
* Campión de Europa sub23 de K2 500 m (2004)
* Bronce no campionato de Europa absoluto en relevos 2009
* 4º no campionato mundial de Darmouth (2009), en K4 200m
* 10 veces campión galego (ata 2010)
* 9 veces campión de España (ata 2010)

## Notas 
## Véxase tamén 
### Ligazóns externas 
*Web oficial do deportista (desactualizada).
The Cars

**The Cars** é unha banda estadounidense de rock aparecida nos comezos da escena da música New Wave a finais dos anos 70. Fundárona o vocalista e guitarrista Ric Ocasek, o vocalista e baixista Benjamin Orr, o guitarrista Elliot Easton, o teclista Greg Hawkes e o batería David Robinson. O grupo é orixinario de Boston, Massachusetts, e asinaron con Elektra Records en 1977.

The Cars estiveron na vangarda da fusión do rock guitarreiro co pop baseado en sintetizadores que xurdiu nos 70 e comezou a facerse popular a comezos dos anos 80. The Cars comezaron con forza co seu álbum de estrea *The Cars*, que chegou a ser platino a finais de 1978 e foi chamado unha "obra mestra xenuína" por allmusic. A canción máis exitosa e coñecida do álbum probablemente sexa "Just What I Needed", que comezou sendo unha demo en 1977. O tema foi enviado nunha cinta a un DJ local da zona de Boston, que a pinchou con frecuencia na súa emisora. Rapidamente chamou a atención de varios DJs e este feito permitiulle á banda asinar un contrato con Elektra Records ese mesmo ano. Robert Palmer, crñitico musical para *The New York Times* e *Rolling Stone*, describiu o seu estilo musical dicindo: "colleron algunhas tendencias importantes pero disparatadas do minimalismo punk contemporáneo, as texturas labirínticas de sintetizador e guitarra do art rock, o revivalismo do rockabilly dos 50 e laconismo melódico do powerpop, remexido todo iso nunha persoal e atractiva mestura.

A banda separouse no ano 1988, e Ocasek nunca quixo falar dunha reunión dende entón. No ano 2005, Easton e Hawkes uníronse a Todd Rundgren para formar The New Cars, que interpretou temas clásicos de The Cars e de Rundgren xunto con material novo. O 21 de outubro do 2010, The Cars confirmou que se reuniran novamente e estaban gravando o seu primeiro álbum en 24 anos. Greg Hawkes ocupou o posto do baixista Benjamin Orr, que morreu no ano 2000.

## Discografía 
* *The Cars* - 1978 (Elektra)
* *Candy-O* - 1979 (Elektra)
* *Panorama* - 1980 (Elektra)
* *Shake It Up* - 1981 (Elektra)
* *Heartbeat City* - 1984 (Elektra)
* *Door to Door* - 1987 (Elektra)
* *Move Like This* - 2011 (Hear Music/Concord Music Group)

## Véxase tamén 
### Ligazóns externas 
* Páxina oficial
Airas Bispo

**Airas Xacobe Bispo Torres**, nado o 23 de xullo de 1997 en Santiago de Compostela, é un actor galego.

## Traxectoria 
Comezou facendo teatro como actividade extraescolar na súa escola e con nove anos participou na súa primeira curtametraxe como actor, *Amelia e as sereas*, dirixido por Ghaleb Jaber Martínez. Posteriormente actuou en diversas series de televisión, como *Amar en tiempos revueltos* no papel dun neno salvaxe, *Os Atlánticos* durante dúas temporadas ou *Maridos e mulleres*. En 2011 participou nun papel xa de protagonista no filme *Los muertos no se tocan, nene*, a adaptación da novela homónima de Rafael Azcona, dirixida por José Luis García Sánchez.

### Cine 
* *Amelia e as sereas* (2007).
* *Cadenas* (2008).
* *Los muertos no se tocan, nene* (2011).

### Televisión 
* *Amar en tiempos revueltos* (2009)
* *Os Atlánticos* (2008-2009)
* *Maridos e mulleres*
* *Valderrei*

## Notas
Adolphe Pictet

**Adolphe Pictet**, nado en Lancy o 11 de setembro de 1799 e finado en Xenebra o 20 de decembro de 1875, foi un lingüista suízo.

## Traxectoria 
Foi recoñecido polas súas investigacións no eido da lingüística comparada. Era curmán do biólogo Francois Jules Pictet. Tamén destacou en balística. Ao principio seguira estudos de estética.

## Obras 
* ''De l'affinité des langues celtiques avec le Sanscrit* (1837).
* *Du beau dans la nature* (2ª ed. 1875).
* *Les origines indo-européennes ou les Aryas primitifs'' (2ª ed. 1878, 3 vols.).

## Véxase tamén 
### Ligazóns externas 
*  
* Artigo Daniel Pictet na versión online do Historical Dictionary of Switzerland